Fenomen

Fenomen (grekshe phainomenon — júz beriwshi) — 1) ózgeshe, kemnen-kem bolatuǵın hádiyse, fakt; 2) sezim tájiriybesi menen bayqalatuǵın hádiyseni ańlatıwshı filosofiyalıq túsinik (bul mániste óz mánisi tárepten intellektuallıq baqlaw predmeti retinde sáwlelenetuǵın noumenniń qarama-qarsısı). "Fenomen" terminin Aristotel "kóriniwshi", "seziliwshi" mánisinde isletken. Leybnits bolsa bul sózdi tájiriybeden málim bolǵan dálillerge salıstırǵanda qollanǵan. I. Kant Fenomen túsinigi járdeminde mánisti hádiyseden keskin ajıratıwǵa urınǵan hám hádiyseni biliw múmkin, mánisti bolsa biliw múmkin emes dep esaplaǵan (Mánis hám hádiysege qarań).

 Derekler 
ÓzME, Birinshi tom, Tashkent, 2000-jıl